Държавен вестник, бр. 103, 2024 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  103
(2) Производителят трябва да определи 
класа на чувствителност към профила на 
потока в съответствие с приложение № 9.
(3) Всяка секция, която предизвиква про­
мяна в потока и включва струеизправител и/
или прави участъци, трябва да бъде определена 
от производителя и се смята за спомагателно 
устройство, свързано към изследвания тип 
водомер.
Чл. 85. Условията за функциониране на 
един водомер трябва да бъдат в съответствие 
с приложение № 10.
Чл. 86. (1) Максималната загуба на наля­
гане на водомера, включващ неговия филтър 
и струеизправител, когато са неделима част 
от водомера, не трябва да превишава 63 kPа 
(0,63 bar) при разход между Q1 и Q3.
(2) Класът на загуба на налягане се избира 
от производителя от стойностите, посочени 
в приложение № 11.
(3) Концентричните водомери, независимо 
от вида и принципа им на действие, трябва да 
се изпитват заедно със съответния колектор.
Чл. 87. (1) Водомерите с електронни уст­
ройства се разделят на следните три класа 
според климатичните и механичните условия 
на заобикалящата среда:
1. клас В – за водомери, монтирани в 
сграда;
2. клас О – за водомери, монтирани на 
открито;
3. клас М – за подвижни водомери.
(2) Производителят трябва да определи 
класа на климатични и механични условия на 
заобикалящата среда, в съответствие с които 
се провеждат експлоатационни изпитвания 
при одобряването на типа.
Чл. 88. (1) Водомерите с електронни 
устройст ва се разделят на два класа елек­
тромагнитни условия на заобикалящата среда:
1. клас Е1 – за търговски помещения и 
помещения за лека промишленост;
2. клас Е2 – за промишлени помещения.
(2) Подходящият клас по ал. 1 се определя 
от производителя. В зависимост от класа на 
електромагнитни условия на заобикалящата 
среда водомерът трябва да бъде подложен на 
съответното въздействие на електромагнитно 
смущение.
Чл. 89. (1) Върху водомерите трябва да 
бъде предвидено място за поставяне на знак 
за проверка, който трябва да се вижда, без 
да се разглобява водомерът.
(2) Всички водомери трябва да са ясно и 
трайно маркирани със следната информация, 
групирана или разпределена по корпуса, 
скалата на показващото устройство и иденти­
фикационната табела или капака на водомера, 
ако не се демонтират:
1. единица за измерване: кубичен метър;
2. класът на точност, ако е различен от 
клас 2;
3. числената стойност на Q3;
4. отношението Q3/Q1 (предшествано от „R“, 
например „R160“);
5. отношението Q2/Q1, ако то е различно 
от 1,6;
6. максималното допустимо налягане, ако 
то е различно от 1 MPa (10 bar);
7. посоката на потока (показана върху две­
те страни на корпуса; или само върху едната 
страна на корпуса, ако стрелката, показваща 
посоката на потока, се вижда ясно от всяко 
положение);
8. буквата V или H, ако водомерът може 
да функционира само във вертикално или 
само в хоризонтално положение;
9. класът на загубата на налягане, ако е 
различен от P 63;
10. класове на чувствителност към не­
равномерности в скоростните полета, ако са 
различни от U0/D0;
11. име или търговска марка на произво­
дителя;
12. година на производство (последните 
две цифри) и сериен номер (поставени кол­
кото е възможно по-близо до показващото 
устройство);
13. знак за одобрен тип;
14. ниво на строгост на климатични или 
механични условия на заобикалящата среда;
15. клас на електромагнитната съвмести­
мост (EMC);
16. изходни сигнали към спомагателни 
устройства (вид/нива), ако има такива;
17. изискване към външно електрическо 
захранване: напрежение – честота;
18. в случаите, когато електрическото 
захранване е от батерия: крайна дата, на 
която батерията трябва да бъде заменена 
(при сменяема батерия), или крайна дата, на 
която водомерът трябва да бъде заменен (при 
вградена батерия).
(3) Допуска се да бъде показана и друга 
информация, която не трябва да влияе върху 
еднозначността на задължителната информа­
ция. Ако допълнителните показания на обема 
не са обект на законов контрол, трябва да има 
ясно означение за това.
Чл. 90. (1) Показващото устройство на водо­
мера трябва да осигурява лесно разчитащо се, 
надеждно и недвусмислено визуално показание 
за протеклия обем. Устройството може да съ­
държа допълнителни елементи за изпитване и 
настройване чрез други методи, например за 
автоматично изпитване и наст ройване.
(2) Обемът вода трябва да бъде изразен в 
кубични метри. Означението на единицата 
за измерване „m3“ трябва да се вижда върху 
циферблата или в непосредствена близост до 
цифровото показващо устройство.
(3) Обхватът на показанието трябва да 
отговаря на стойностите, посочени в прило­
жение № 12.